Foto: AP Photo/ Bilal Hussein AQSh boshchiligidagi koalitsiya vakili Rayan Dillon IShID terrorchilik guruhi yetakchisi Abu Bakr al-Bag‘dodiy hali ham tirik bo‘lishi mumkinligini aytdi. "Uning o‘limining ishonchli isbotlari bo‘lmagunicha uni tirik deb hisoblaymiz", deb aytgan Dillon. Avvalroq al-Bag‘dodiy tirik bo‘lishi mumkinligi haqidagi fikrni Pentagon boshlig‘i Jyeyms Mettis bildirgandi. Iyunda Rossiya mudofaa vazirligi al-Bag‘dodiy 28 may kuni Raqqa yaqinidagi aviazarba oqibatida o‘lgan bo‘lishi mumkinligini ma’lum qilgandi. Iyul boshida esa arab OAV IShID jangarilari o‘z yetakchilarining o‘lganini tasdiqlashganini ma’lum qilishgan.